Vážení rodičia!

Život stredoškoláka sa stáva každým rokom nákladnejším. Na škole si to veľmi dobre uvedomujeme. Pre našich žiakov preto vydávame medzinárodný preukaz ISIC/EURO<26, ktorý je **identifikačným preukazom žiaka našej školy** a potrebný v interných systémoch školy **pre evidenciu dochádzky**. Preukaz Vám zároveň môže ušetriť desiatky až stovky eur.

**S preukazom Vaše dieťa získava možnosť:**

1. Denne **šetriť** svoje vreckové a učiť sa efektívne nakladať s financiami.
2. **Využívať zľavy** na viac ako 150 000 miestach na Slovensku a vo svete, napr. v kine, v e-shopoch, v autoškolách, pri nákupoch oblečenia, školských a športových potrieb, kníh, pri stravovaní, športovaní a cestovaní.
Viac na [www.isic.sk](http://www.isic.sk).
3. Uplatniť si **nárok na ISIC paušál** s výhodným balíkom mobilných dát.

Viac na [www.isicpausal.sk](http://www.isicpausal.sk).

1. Uplatniť si **nárok na celoročné cestovné poistenie**.

Viac na [www.isic.sk/poistenie-istotka](http://www.isic.sk/poistenie-istotka).

1. Mať preukaz ako univerzálnu dopravnú kartu pre MHD, SAD aj vlakovú dopravu na žiacke cestovné po celom Slovensku.

Viac na [www.ubian.sk](http://www.ubian.sk).

1. Využívať až **75% zľavu na vlaky a medzimestské autobusy v Čechách celoročne**, teda aj počas letných prázdnin (platí aj pre maturantov).

Viac na www.isic.cz.

Naša škola bude objednávať ISIC preukazy v týždni od 29. 06. 2020 do 03. 07. 2020.

Preto treba vypísať žiadosť a uhradiť poplatok za ISIC preukaz, aby sme mohli preukaz odovzdať žiakom prvý deň školského roka 2020/2021.

**Je potrebné**:

1. **V utorok 23. 06. 2020, alebo v stredu 24. 06. 2020 v čase od 8:00 h do 14:00 h odovzdať** RNDr. Márii Dojčanovej **vyplnené a podpísané žiadosti o vystavenie preukazu (obidve strany)**, ktoré Vám zasielame v prílohe tohto listu,

**(adresa žiaka - musí byť uvedené trvalé bydlisko, čo má žiak v občianskom preukaze).**

1. Spolu s odovzdaním žiadosti **uhradiť 20 €.** Táto suma zahŕňa poplatok za licenciu ISIC/EURO<26 a poplatok za výrobu čipového preukazu na jeho použitie u dopravcov na školský rok 2020/2021.
2. Pripraviť si 1 fotografiu žiaka na 2. september 2020 (rozmer 28 x 34 mm), ktorá bude umiestnená na preukaz pri jeho prevzatí.

**ISIC preukaz si žiaci prevezmú od triedneho učiteľa 02. 09. 2020**.

Bratislava 16. 06. 2020 Ing. Iveta Šafránková

 riaditeľka

 SPŠE, Hálova 16, Bratislava